વિશેષમાં ભાવાંતર યોજનાથી સરકાર, સરકારી તંત્ર લેભાગુ વહેપારીઓ અને લૂંટબાજ દલાલો તથા સરકારને ખોળે બેઠેલી કંપનીઓને સીધી રીતેથી સૌ ઉંદર મારીને મીનીબાઈ ચોખ્‍ખા થઈને પાટે બેઠા તેવું જાહેરમાં સરકારને કહેવું પડે તેમ છે. તેથી જ સરકાર ભાવાંતર યોજનાથી ભયભીત છે. માટે યુઘ્‍ધના ધોરણે ભાવાંતર યોજના જાહેર કરો તેમાં વિલંબ કરવામાં આવશે તો ભાવનગર અને અમરેલી જિલ્‍લા ખેડૂત સમાજ દિવાળી પછી બન્‍ને જિલ્‍લાનાં તાલુકે તાલુકે ખેડૂત સભાઓ કરીને જાગૃત્તિ લાવશે અને સરકાર હચમચી જાય તેવા પ્રોગ્રામો આપશે. અને જરૂર પડયે ગુજરાત ખેડૂત સમાજને બોલાવીને ખેડૂતોના અવાજને નગારે ઘા કરીને બુલંદ કરાશે અને સૌરાષ્‍ટ્રની તમામ દુધ ડેરીઓ તથા તમામ માર્કેટીંગ યાર્ડો ભાવાંતર યોજના અમલમાં ન આવે ત્‍યાં સુધી સદંતર બંધ કરાવશું. તેમજ બન્‍ને જિલ્‍લાનાં ખેડૂતો આ વર્ષે હાલમાં ભયંકર યાતના વેઠી રહૃાા છે. તેથી બન્‍ને જિલ્‍લાને દુષ્‍કાળ ગ્રસ્‍ત જાહેર કરો. ખેડૂતોના તમામ લેણા માફ કરો, ખેડૂતોનો પાકવીમો ખેડૂતોના ધિરાણ ઉપર આપવાની પ્રથા બંધ કરાવો અને પાકમાં ગયેલી નુકશાની પ્રમાણે વીમો આપો. આ વર્ષે સમગ્ર સૌરાષ્‍ટ્રમાં વરસાદ આધારીતખેડૂતોનો તમામ પાક નિષ્‍ફળ ગયેલ છે છતાં પણ વીમા કંપનીને છાવરવા સરકાર અને તંત્રએ ખેડૂતોએ સિંચાઈથી પકવેલા પાકનું ક્રોપ કટીંગ કરાવ્‍યું છે. તેથી જ ગુજરાતભરના ખેડૂતો કૃષિ ખાતાને તથા ભારતીય કિસાન સંઘને વીમા કંપની સાથે નાણાના સુવાળા સંબંધો છે તેવી જાહેરમાં ચર્ચાઓ કરી રહૃાો છે. વર્ષોથી સૌરાષ્‍ટ્રના એકપણ જીલ્‍લા કલેકટરે કે મામલતદાર પોતાની ફરજમાં આવતા મેન્‍યુલ પ્રમાણે વરસાદના આંકડા અને અનાવારીની કામગીરી બિલકુલ કરેલ નથી. તેથી જ ખેડૂતો પાયમાલ થઈ રહૃાા છે તેની તપાસ કરાવીને સજા કરાવો તેમજ ખેતીવાડીના વીજ બીલ સદંતર માફ કરો, મીટર પ્રથા રદ કરીને જુના ઉધડા બીલ છે તે નિયમ લાગુ કરાવો. જંગલી પ્રાણી રોજ, ભૂંડ, સિંહ ,દીપડા, રાનીપશુ, રખડતા ઢોર વિગેરેનાં ત્રાસમાંથી ખેડૂતોને મુકત કરવો. જંગલખાતાની જંગલી ત્રાસ આપવાની રીતથી ખેડૂતો, પશુપાલકો ભયભીત છે તે સદંતર બંધ કરાવો. જંગલખાતાને બન્‍ને જીલ્‍લાની એકપણ ઈંચ જમીન અભ્‍યારણ, ટુરીઝમ, ઈકો સેન્‍સેટીવ ઝોન, પર્યટક વિગેરે માટે જમીન આપવી નહી. તેમ છતાંય આપવામાં આવશે તો ખેડૂત સમાજ ઉગ્ર આંદોલન કરશે તેની તમામ જવાબદારી સરકાર તથા જંગલખાતાની રહેશે. ખેત ઉપયોગ તથા સિંચાઈ ઉપયોગી તમામ ચીજમાં ખેડૂતોને 90% સબસીડી કોઈપણ જાતની ઝંઝટવગર પ્રથમથી જ આપો. 196પમાં ખેડૂત ચાર મણ કપાસ અને 8 મણ અનાજ વેચતો તેના પૈસાથી એક તોલુ સોનુ ખરીદી શકાતુ તે પ્રમાણેના કપાસ અને અનાજના ભાવ હાલમાં કરી આપો એટલે બેજ વર્ષમાં દેશ આખામાં ખુશાલી અને વિકાસનું પરિવર્તન આવી જશે તે નકકી છે.